วันจันทร์ที่ 6 มีนาคม 2566
ธนาคารออมสินอ่วม! เจอโจรไซเบอร์ปั่นข่าวปลอมซ้ำซาก
ธนาคารออมสินอ่วม! เจอโจรไซเบอร์ปั่นข่าวปลอมซ้ำซาก
กระทรวงดิจิทัลเพื่อเศรษฐกิจและสังคม(ดีอีเอส)เผยตัวเลขเฟคนิวส์รายสัปดาห์ประชาชนแห่สนใจเรื่องการลงทุนและการปล่อยกู้วงเงินสูงดอกเบี้ยต่ำหลังมิจฉาชีพปลอมตัวเป็นธนาคารออมสินและหน่วยงานด้านการลงทุนอื่นๆเตือนประชาชนเช็คข้อมูลให้ครบทุกด้านอย่าหลงเชื่อ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมของศูนย์ต่อต้านข่าวปลอมประจำวันที่24กุมภาพันธ์- 2มีนาคม2566พบข้อความที่เข้ามาทั้งหมด3,201,848ข้อความโดยมีข้อความที่ต้องดำเนินการตรวจสอบ(Verify)ทั้งสิ้น247ข้อความแบ่งเป็นข้อความที่มาจากSocial listeningจำนวน203ข้อความข้อความที่มาจากLine Officialจำนวน43ข้อความและข้อความที่มาจากWebsiteจำนวน1ข้อความรวมเรื่องที่ต้องดำเนินการตรวจสอบ137เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจำนวน60เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายจำนวน43เรื่อง
กลุ่มที่3ข่าวปลอมเรื่องภัยพิบัติจำนวน9เรื่อง
กลุ่มที่4ข่าวปลอมเศรษฐกิจจำนวน25เรื่อง
สำหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จำนวน1เรื่อง
“สำหรับภาพรวมที่ประชาชนสืบค้นส่วนใหญ่ในสัปดาห์นี้เป็นข่าวปลอมเกี่ยวกับสถาบันการเงินคือธนาคารออมสินโดยมีการสร้างความน่าเชื่อถือด้วยการทำข้อความชวนเชื่อและนำโลโก้ธนาคารพาณิชย์มาใช้เป็นสัญลักษณ์และแอบอ้างเป็นผู้ให้บริการเงินกู้จากสถาบันการเงินหลอกลวงประชาชนผ่านช่องทางต่างๆขณะเดียวกันข่าวปลอมที่เป็นกระแสอย่างมากในช่วงการยื่นแบบภาษีเงินได้โดยกรมสรรพากรก็ถูกมิจฉาชีพใช้แอบอ้างว่ามีการส่งSMSแจ้งการยื่นภาษีไม่สำเร็จหน่วยงานรัฐอีกหน่วยก็โดนโจรไซเบอร์แอบอ้างอีกที่ก็คือกรมการจัดหางานที่มีการทำความชวนเชื่อว่ามีการรับสมัครพนักงานช่วยยืนยันสินค้านำเข้าจากจีนจึงอยากเตือนให้ประชาชนอย่าหลงเชื่อและขอให้ตรวจสอบให้แน่ใจว่าเป็นผู้ให้บริการที่ถูกต้องตามกฎหมายเพื่อป้องกันการสูญเสียทรัพย์สิน”นางสาวนพวรรณกล่าว
สำหรับข่าวปลอมที่มีคนสนใจสูงสุด10อันดับระหว่างวันที่24กุมภาพันธ์- 2มีนาคม2566ดังนี้
อันดับที่1เรื่องบางจากชวนลงทุนหุ้นพลังงานผ่านมือถือเพียง1,000บาท
อันดับที่2เรื่องกรมสรรพากรส่งSMSแจ้งการยื่นภาษีประจำปี2566ไม่สำเร็จ
อันดับที่3เรื่องออมสินปล่อยสินเชื่อเพื่อการใช้จ่ายผ่านเพจMymoสินเชื่ออาชีพอิสระ
อันดับที่4เรื่องดื่มเบียร์ช่วยรักษาโรคความดันต่ำ
อันดับที่5เรื่องพจAdrain Erdmanเป็นเพจทางการของธ.ออมสิน
อันดับที่6เรื่องกรมการจัดหางานรับสมัครพนักงานช่วยยืนยันสินค้านำเข้าจากจีน
อันดับที่7เรื่องออมสินปล่อยกู้สินเชื่อพ่อค้าแม่ค้าไม่ต้องมีคนค้ำผ่านเพจMymoสินเชื่อด่วน
อันดับที่8เรื่องเพจธนาคารออมสินชื่อEliseoเปิดให้กู้สินเชื่อเพื่อคุณ
อันดับที่9เรื่องเตือนสภาพอากาศแปรปรวนอย่างหนักพายุไต้ฝุ่นส่งมรสุมแรงเข้าประเทศไทย
อันดับที่10เรื่องเพจสินเชื่อธนาคารออมสินเปิดให้กู้เงินฉุกเฉิน
ทั้งนี้กระทรวงดิจิทัลเพื่อเศรษฐกิจและสังคมได้ติดตามความเคลื่อนไหวข้อความที่ผิดปกติในทุกช่องทางและได้มีการติดตามการกระทำผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบหากท่านได้รับการแจ้งข้อมูลที่ผิดปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นขอให้ท่านตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
____________